Sabi-sabi
Hindi na bago ang paninirang-puri kaugnay ng mga krimen laban sa kababaihan.
Ngayong gabi, sisiyasatin ang pagpatay kay Velonie.
Isang estudyante mula sa maliit na bayan ng Kaniyakumari.
Ngayon, sasagutin natin ang isang tanong.
"Sino ang may sala rito?"
"Kasalanan ba ng midya o ng pulis?"
Ito ang tanong natin ngayong gabi.
Isang napakasimpleng katanungan.
Naniniwala akong oras na para ang ilan sa atin, kahit midya lang,
ay tumigil at isipin kung nagagawa natin nang responsable ang ating trabaho.
Kasama natin ngayong gabi, isa sa ating mga panelista,
ang senior journalist na si Mr. Sethuraman.
At narito rin si Mr. Hemant KS,
senior advocate mula sa Supreme Court.
Kasama rin natin si Mr. Jagan Rao, dating DIG ng Police, Andhra Pradesh.
Magsisimula ako sa 'yo, Mr. Jagan Rao. Sino ang may sala rito?
Para masagot ang tanong na iyan…
hindi naging makatwiran ang midya.
Ang totoo, may bahagi ng midya ang nagmalabis.
Mukhang hindi sang-ayon si Mr. Sethuraman. Alamin natin ang masasabi niya.
Hindi ako gaanong sang-ayon sa sinasabi ni Mr. Jagan.
Ganito iyan.
Mula ako sa lumang paaralan ng mga journalist,
kung saan itinurong,
"Hindi tayo dapat magpasa ng hinala. "
"Hindi tayo dapat…"
Naniniwala ba kayo sa Diyos, Vivek Sir?
Kasi bago ako kumuha ng kahit anong kaso, lagi akong nagdarasal.
"Panginoong Hesus, pakituro sa akin ang akusado. "
Nakikiusap ako!
At nakakakuha ako ng clue.
Hindi kita pinipilit magdasal kay Hesus.
Magdasal ka sa kahit anong Diyos na pinaniniwalaan mo.
Tapos na ako.
Talaga, Mary? Papatayin ko na ang kalan?
Inaya ko rin siyang magdasal. Hindi siya naniniwala.
-Bakit, Mr. Ramar? -Tama na sa pangangaral.
-Tara na, sir. -Ganyan ang reaksiyon niya!
Lagi siyang ganyan. Puro kuwento tungkol sa Diyos!
Iniisip ko lang,
pag nagdasal ako, magkakaebidensiya ba?
Kumain ka lang!
Kung mareresolba ang kaso, lalabas talaga ang lead.
Kung hindi, kahit ano'ng gawin mo, wala kang mahahanap.
Ganoon ang kapalaran!
Totoo, Mr. Ramar.
Kung mareresolba ang kaso, makakakuha ako ng lead.
Sa kabila niyon, kung hindi iyon maresolba ng isang tao…
di iyon kasalanan ng kapalaran.
Ano pa?
Kasi hindi niya pinansin ang lead
sa kakakain ng meryenda at tsaa.
Sir, ano na?
Wala…
Kung walang suporta ng SP, di makukuwestiyon ang magkakapatid.
Totoo.
Kahit may suporta ng SP, duda akong makukuwestiyon natin sila.
May malaking nagpoprotekta sa kanila.
May ginawa sila. Hindi pa lang natin alam kung ano.
Kung ikaw ang unang makaalam, maganda iyon.
Heto ang libro mo. Nakalimutan kong ibigay sa 'yo.
-Paalam, sir. -Sige.
-Kita tayo. -Ingat sa biyahe!
Tawagan mo ako!
Puwede mo 'tong kunin kung iiwan mo si Santosh.
Ano ba talagang gusto ni GK?
Baka sa bawat pagkain!
Sa tatlong kain?
Makakakain siya nang ganoon sa edad niya?
Wala siyang pakialam doon.
Mukhang nandito na siya.
Dito ka lang, Santosh.
Magandang gabi, sir.
Ano, Santhakumar? Ayos ka lang?
Opo, sir.
Pinaalis ko ang mga manggagawa.
Ang chef lang ang narito.
Dumating si Santosh.
Talaga?
-Ang mga gamit ko? -Narito na. Nasa loob.
-Kaibigan? Baba. -Sir? Okey, sir!
Kunin mo ang turmeric at paminta. Ipahid mo.
Kuya!
-Santosh! -Sir!
Kumusta ka?
Mabuti naman, salamat sa 'yo.
-Ano'ng nahuli mo? -"Kooran. "
-"Kooran"? -Iyon ang tawag namin dito.
Sa Ingles, ang tawag doon…
-Mouse, kuya! -Mouse, mouse deer.
-Bata pa? -Hindi. Matanda.
Ganoon lang kalaki.
Sinubukan kong kunin 'yon para sa 'yo dati.
Di ko magawa. Kailangang sumuot sa kasukalan.
Tuwing gabi lang puwedeng mangaso. Di sila makikita sa liwanag.
Sige. Lutuin mong maigi!
-Isa pa… Santos? -Ano iyon, sir?
Wag kang papahuli.
Kapag nakulong ka,
sino'ng magdadala sa akin ng masasarap?
Ingat ka. Ha?
Pagkalango, kung gusto mong makalipad
Kaugalian ito
Pinahihirapan ka sa panaginip
Yayakapin ba kita? Hahagkan ba kita?
Yayapusin ba kita?
Halika, halika, halika, halika, halika, halika
Oo, Ramar.
Mr. Vivek.
May sinabi kayo kahapon.
Kung hindi maresolba ang kaso, iyon ay dahil hindi pinansin ang lead.
Tama.
Noong ika-16 ng Abril, unang punta natin sa Ottapparai.
Pero noong ikatlo ng Abril,
sinabi sa akin ng nanay ni Velonie na nakita niyang may kausap si Velonie.
Sabi niya, matangkad at kayumanggi.
Nasa notes ko. Hindi ko napansin noon.
Ngayon, nahanap ko na ang lead!
Mukhang may makukuha tayo kung tatanungin ulit natin ang nanay niya.
Isinara n'yo ang kaso at si Vignesh ang rason n'yo.
Bakit kayo bumalik?
Hindi kayo naniniwalang siya iyon.
Ako rin.
Kung tutulungan mo kami…
mahahanap natin ang totoong may-sala.
Bakit ako tutulong?
Tingnan n'yo! Isinara namin ang mansiyon!
Wala nang pumupuntang mga bisita!
Wala na ring nagbibigay ng sub-lease!
Dahil 'to sa isinulat n'yo tungkol sa kanya!
Pagkatapos, hihingi kayo ng tulong?
Alam n'yo bang ilang pamilya ang umaasa sa kita rito?
Ilang beses kayong pumunta rito para tanungin ako.
Sinabi ko ang lahat ng nalalaman ko.
Ayokong maging paksa ng tsismis ang anak ko.
Gusto kong kalimutan nila ang anak ko…
Iyon na lang ang itulong mo.
Wag mo akong hingan ng tulong.
May mga kasong sa pagkamit ang hustisya, sa pagtatrabaho ng pulisya,
nagdurusa ang mga biktima.
Pero dito, ipinaglalaban ko ang anak mo.
Tulungan mo man ako o hindi,
susubukan ko pa rin.
Kung tutulungan mo ako,
mas magiging madali sa akin.
Para sa anak mo.
Sandali lang…
Noong Linggong umalis si Velonie…
noong una akong nagtanong,
sabi n'yo pareho, nagsimba siya.
Gustong pumunta ni Velonie sa bahay ng tiyahin niya.
Noong una, hindi mo siya pinayagan.
Iyon ba ang sabi mo?
Oo.
Pero noong tinanong ka ni SI Ramar,
nabanggit mong nakita mong may kausap si Velonie.
Pero hindi mo nabanggit sa akin iyon.
Baka nakalimutan mo.
O baka hindi mo naalala noong kausapin mo ako.
Siguro, ang nakita mong lalaki
ay ang nagdala kay Velonie sa Ottapparai.
Ano'ng nakita mo? Sino iyon? Tanda mo kung ano'ng nangyari?
Natapos na ang misa.
Puwede mo bang alalahanin at…
sabihin sa akin ang nangyari?
Ang kapayapaan ni Kristo'y laging sumainyo!
Salamat sa Diyos!
Ang Panginoon ay ang aking pastol
Hindi ako mangangailangan
Kaniyang pinahihiga ako sa sariwang pastulan
Velonie!
Bakit hindi mo hinintay ang huling pagbabasbas?
Wala akong sinabi!
Nauhaw ako. Lumabas ako para uminom.
-Sino 'yong kausap mo? -Wala.
Bago ko pa matapos ang tanong, nagmamadali ka nang sumagot.
Sino 'yong kausap mo?
Ma, nagpapaka-detective ka ba ngayon?
Kailangan kitang kausapin.
-Tungkol saan? -Hindi rito!
Sermon na naman, ano?
-Ano ba, Ma! -Di kita puwedeng pagsabihan?
Kailangan ko iyan!
Pakiusap, Ma, ayoko nang masermonan.
Sabi ko, hindi rito.
Hindi na kita pahihirapan bukas.
Ano'ng sabi mo?
-Rani, pakidala ito sa taas. -Sige.
Saan ka pumunta pagkatapos ibigay ang supot kay Rani?
Wala. Nandito lang ako.
Wala ka rito.
Tumawag ako sa telepono, Ma.
Tapos, pumasok ako sa kuwarto.
Wala ka sa telepono.
Velonie…
Hindi ako istrikto para lang gawing miserable ang buhay mo.
Para rin sa kabutihan mo 'to.
Pero ganoon ang ginagawa mo!
Wala kang tiwala sa akin.
Pinagdududahan mo ang mga ginagawa ko.
Kasalanan ko bang gusto ako ng mga lalaki?
Lagi mo akong sinisisi!
Kung gayon, bakit mo sila pinapaasa?
Ito ba ang gusto mong pag-usapan?
Ayoko nang maging istrikto sa 'yo.
Para rin ito sa kabutihan mo. Maging responsable ka.
Ilang beses ko nang narinig 'to, Ma.
Magtiwala ka sa akin, Velonie.
Puwede akong pumunta kina Tita June?
Ngayon? Bakit? Di na kailangan.
Kita mo? Sabi na, di mo ako papayagan.
Isama mo si Vignesh.
Magpahatid ka sa kanya.
Kung ihahatid niya ako, puwede?
Sasabihan ko siya.
Di ba, sinabi mo kay Vignesh na ihatid ka?
-Oo nga. -Bakit naglalasing siya?
Iyan ang itanong mo sa kanya, Ma.
Wag mo na akong pigilang umalis.
Hindi ko kasalanan.
Sabihan mong sunduin ako.
Kinagabihan, tinanong ko si Vignesh
kung bakit di niya inihatid si Velonie, at bakit siya naglalasing.
Sabi niya, si Velonie ang nagsabing sunduin na lang siya,
at hindi siya nakiusap na magpahatid.
Nang tanungin ko si Vignesh,
iyon din ang sinabi niya.
Nagsinungaling si Velonie?
Hindi ko alam.
Pero alam kong di magsisinungaling ang anak ko.
Sabi mo, itinanggi niyang may kausap siya sa labas ng simbahan, tama?
Ibig sabihin, nagsinungaling siya, tama?
Inisip kong baka nakita ko lang iyon.
Minsan, iniisip nating may nakita tayo, tapos mamaya, hindi na tayo sigurado.
Ganoon iyon.
Baka totoo ang sinabi niya.
Pero noong isang araw, sinabi mo kay SI Ramar
na may kausap siyang
matangkad at kayumangging lalaki.
Matagal na iyon.
Hindi ko na nga maalalang sinabi ko iyon.
Sabi nila, madalas na may tumatawag sa kanya.
Kilala mo ba kung sino iyon?
May sinabi ba si Velonie sa 'yo tungkol doon?
Wala siyang ibinabahagi sa akin.
Kahit pa magtanong ako.
Pero minsan, habang nasa tawag siya, sabi niya,
si K Sebastian iyon.
K Sebastian?
KWENTONG MORAL K SEBASTIAN
Sir.
Ibang libro ni K Sebastian?
Hindi na.
Mas maganda ang ibang nobela ni K Sebastian kaysa rito.
Ang huling tatlong nobela niya ay mga social drama.
Hindi ganoon kainteresante.
-Ito ba ang pinakahuli niyang libro? -Opo.
Ayos na 'to, kung gayon.
-Kuya, 33? -808.
Kaanal Publications.
Hello? Kaanal Publications?
Mula ako sa Nagercoil Arts College.
Ako si Alex. Ako ang Cultural Secretary.
Maaari ko bang makuha ang numero ni K Sebastian para maimbita siya?
988421321.
Okey. Salamat, sir.
988421321.
Kuya,
ang matandang ito ang kasama ng babae?
Tatawagan ba natin siya agad? Ano'ng sasabihin mo?
Una, kunin mo ang kumpletong detalye sa numero niya.
SELDA NG KRIMENG CYBER
Tiningnan kong maigi ang mga rekord.
Alex,
pinatay si Velonie noong Marso, tama?
Nobyembre bago iyon,
unang beses na dumating si K Sebastian sa mansiyon.
Nagtagal siya nang tatlong araw doon. 55 taong gulang siya.
Kahit tapos na ang pagbisita niya roon, ilang beses siyang tumawag sa mansiyon.
Nakailang tawag ang mansiyon sa kanya.
Bawat tawag, nagtagal nang 20 hanggang 25 minuto.
Parang mali, Kuya.
Kapag kinumpara mo ang layo ng edad at ang haba ng tawag,
may mali talaga.
Nalilito ako.
Namatay si Velonie noong ika-20.
Ayon sa rekord sa tren,
pumunta si K Sebastian sa Kaniyakumari noong ika-19
at umalis noong ika-21.
Totoo?
Ang pinakanakalilito,
umalis si Velonie sa mansiyon nang 2:30 ng tanghali.
Alam mo kung sino'ng tumawag limang minuto bago iyon?
Si K Sebastian?
Dumating siya, pero di siya naglagi sa mansiyon.
Tumawag siya sa labas.
Nawala ang babae.
Ano'ng gagawin natin ngayon?
Tawagan si K Sebastian.
-Paano kapag naalerto siya? -Mabuti.
Siya ang may-sala.
K Sebastian?
Si SI Vivek ito mula sa Kaniyakumari.
Namatay.
Binaba niya?
Binabaan niya ulit ako.
Subukan mo ulit, Kuya.
Patay na ang phone.
Pumunta tayo sa Coimbatore.
Paano kung tumakas siya dahil alam niyang pupunta tayo?
Kaya na iyon ng Tamil Nadu Police.
Hahanapin natin siya kahit saan siya magtago.
Hindi siya basta makakatakas.
Bibiyakin natin siya, ha?
Hello?
Okey.
Nasa Kaniyakumari si K Sebastian.
Sino'ng nagsabi sa 'yo?
Siya mismo.
Nang tumawag ka, nasa tren ako.
Hindi ako makakuha ng signal.
Hindi ko nasagot.
Bakit mo ako tinawagan?
Di bale na.
Puwede kong malaman kung bakit ka narito?
Isinara mo ang kaso at sinabing si Vignesh ang salarin.
Nadismaya ako.
Hindi gaya ng iba,
Hindi ko maisip ito bilang balita lang.
Kailangan ng hustisya.
Kaya pumunta ako rito para sabihin iyon.
Hindi kaibigan ng pamilya mo si Velonie.
Di mo rin siya kamag-anak.
-Kaya bakit… -Bakit ako nag-aalala?
Sa 'yo, biktima lang si Velonie ng kasong hinahawakan mo.
Hindi mo siya kilala, hindi mo rin siya nakausap.
Hindi ka magtatanong kung oo.
Isa siyang tula.
Ako ang nobelista.
Wala siyang ama. Wala akong anak.
Ang relasyon namin…
ay higit pa sa pagkakaibigan,
o pagiging magkadugo.
Pumunta ka ba sa Ottapparai?
Ottapparai?
Tinawagan kita hinggil sa kasong ito…
Isinara ang kaso sa publiko at sa midya.
Alam mo nang tinatrabaho ko pa rin ang kaso.
Anumang ipinunta mo rito ay tinatrabaho na.
Wala akong pakialam
kung nasaan ang salarin o kung sino'ng pumoprotekta sa kanya.
Hahanapin ko siya.
Dapat pumunta ako nang mas maaga.
Pero natagalan akong makarekober sa gulat.
Hindi pa rin ako matunawan.
Ilang araw lang akong nagtagal dito…
pero napalapit na si Velonie sa akin
na parang sarili kong anak.
Di ko alam kung alam mo,
linggo-linggo niya akong tinatawagan.
Madalas akong pakiusapan ng asawa ko,
imbitahan daw siya sa amin nang ilang araw.
Pero takot magtanong sa 'yo si Velonie.
Nabanggit ka niya.
Pero kaming dalawa…
hindi kami malapit
at nag-uusap talaga
gaya ng ibang mag-ina.
Alam ko.
Sinabi sa akin ni Velonie.
Mahal na mahal ka niya.
Dahil daw sa kanya kaya ka nanatiling mag-isa at naghirap nang sobra.
Nakokonsensya siya noon.
Ilang beses ko nang sinabi sa kanyang kausapin ka,
sa halip na ako.
Patawad.
Mahal na mahal ka niya.
Inisip niyang nanatili kang single at labis na nahirapan dahil sa kanya
Sa tuwing magtatalo kami, tatakbo siya sa lutuan.
'Yon ang mundo niya.
Gaya ng tatay niya.
Pareho pa rin ba ang lutuang 'yon?
Ano, Kuya? Pumunta siya, nakipag-usap at umalis.
Di gaya ng suspetsa natin?
Hindi ako sigurado.
Bakit, Kuya?
Alex… Ang dalawang magkaibang emosyon ng isang tao,
Umiiyak ang tao kapag masyado siyang masaya o malungkot.
Pareho ang kilos ng napakabuting tao at napakasamang tao.
Kaya mahirap mabasa nang tama ang mga tao.
Anim na buwan na mula nang maisara ang kaso ni Velonie.
Kung nag-aalala talaga siya, dapat noon pa siya pumunta!
Pumunta lang siya nang hanapin natin siya.
Baka alam niyang habol natin siya?
May mali.
Paano nakakamit ang isang pangarap?
Pangarap? Ano'ng ibig mong sabihin sa pangarap?
Parang layunin?
Paano mo nakakamit iyon?
Ano ang layunin mo?
Velonie Bakers and Confectionaries.
Iyon ang pangarap ko.
Puwede kong ipakita?
Isang pugon!
Sa tatay ko ito!
Alam mo ba kung gaano na katagal ito sa pamilya ko?
nang higit 60 taon!
Marunong kang mag-bake gamit ito?
Siyempre!
Tinuruan akong mag-bake ng tatay ko noong bata ako.
Sabi niya dati, ang pag-inom ng beer habang nagtatrabaho
sa tabi ng 240 degree Celsius na pugon ay napakasarap!
Ang pakiramdam ng dough, at ang amoy ng lutong tinapay,
gustong-gusto ko iyon.
Gusto kong magsimula ng sarili kong bakery.
Bakit di mo gawin?
Kailangan ko ng maraming pera roon.
Wala ako niyon, 'no?
Humingi ka sa nanay mo.
Ayokong humingi sa kanya.
Ano'ng problema n'yong dalawa?
Subukan mo 'to. Ginawa ko kanina.
Wag ibahin ang usapan.
Ano'ng problema n'yong mag-ina?
Isang taon ang nakalilipas,
naglayas ako.
-Kasi… -Sir?
Sir?
Si Ate. Nandito na si Ate.
Magsisimba ako. Gusto kong ipaalam sa 'yo.
May mahalaga pa akong rason sa pagbisita.
Bakit ka naglalasing?
Hindi ako nakinig sa 'yo.
Bakit hindi ka nakinig?
Pinagagalitan ko ang sarili ko!
Ano'ng sinasabi mo? Ano'ng nangyari?
Ano'ng sabi mo noong nagpakasal tayo?
"Ayokong magpulis ka. Puwedeng iba na lang ang trabaho mo?"
Tinanong mo ako, di ba?
Sana nakinig ako sa 'yo noon.
Ano'ng sinasabi mo? Wala akong maintindihan.
Ano'ng nangyari?
Sa buhay ng bawat pulis, may isang kasong
hindi mawawala sa kanya.
Ang personal niyang buhay at ang kasong iyon
ay laging magtatagpo
at mahihirapan siya.
Sisikapin ng bastardong lutasin ang kaso para sa sarili niyang kapayapaan.
Kapag nalutas niya iyon, walang isyu.
Kapag hindi…
Hindi siya papapayapain ng kaso.
Hiniling ko ba sa SP ang kaso?
Ikaw ang tumawag at nag-abot sa akin.
Kawawang babae, ano? Si Velonie…
Mabait ba siya o hindi?
Siya ba ang dapat sisihin?
O may pumatay sa inosenteng babae?
Nang hindi nalalaman ito…
ipinasara mo sa akin ang kaso sa pag-akusa sa kanya?
Paano ko magagawa iyon?
Hindi niya matanggap iyon,
Tinanong niya ako kung anong pulis ako kung di ko malutas ito.
Maaaring patay na siya.
Pero may kung sino sa kalooban ko ang nagmamakaawang iligtas siya.
May isa ritong nagmamakaawa. Dito naman ang isa.
Ano'ng gagawin ko?
Papatayin ko ang hayop na iyon…
Bawat isa, iba ang sinasabi!
Ba't ka maniniwala sa sinasabi nila?
Batang babae lang siya.
Bata pa ang puso.
Ano'ng gusto niya? Ano'ng ayaw niya?
Ano'ng nagpapagalit sa kanya? Ano'ng nagpapasaya?
Alam nila dapat iyon.
Di iyon alam ng ina niya.
Hindi rin alam ng mga kaklase niya.
Hindi rin alam ng mga kamag-anak at ng fiancé niya.
Sino'ng may alam?
Kuwento ba ito kung saan malalaman natin sa huli?
Kung nababaliw niya ako mula sa libingan niya…
Isang punto. Mabuti siyang babae.
O sa kabila, gaya ng sabi-sabi ng iba, mang-aakit siya.
Sabihin n'yo sa akin.
Bakit ako naglalasing?
Ito ang kabaliwan, Alex…
bukod sa kagustuhang malaman kung sino'ng salarin…
may tao sa kalooban ko ang gustong malaman kung sino ang gusto niya.
Hindi ko na kaya, pare!
Velo… Anandhi!
Anandhi!
Ate! Ano'ng nangyari? Bakit ka umiiyak?
Ma! Halika rito, Ma!
Ano iyon? Narito si Anandhi?
Hindi ko alam ang nangyari. Dumating siyang umiiyak.
-Anandhi?
Ano'ng nangyari?
Anandhi? Bakit ka umiiyak? Sabihin mo!
-Ano'ng nangyari, Ate? -Anak? Ano'ng nangyari?
Ikuwento mo lahat.
Wag n'yo akong tanungin! Hindi na ulit ako babalik doon!
Dumating ka rito kasama ng anak mo, wala ang asawa mo.
Di ba magtataka ang mga tao?
Bakit ka umiiyak?
Ang magaling mong manugang!
May mahal siyang ibang babae!
Ano'ng sinasabi mo?
Anak?
Teka. Kakausapin namin siya.
Ilagay mo ang rock salt.
-Humarap ka rito, Ma. -Hindi ako haharap.
-Humarap ka nga rito! -Paalisin mo siya!
Tama na! Walang tao rito.
Galit sina Santosh at Sanjeev! Harap na!
Ayoko.
'Yong multo ba ang sinasabi niya?
-Sabihin mo, sasakalin ko siya. -Manahimik ka!
Dadalhin ko siya sa ospital sa makalawa.
Hindi na kailangan!
Ano 'yang nasa supot?
Paniki! Sasabawan ko para kay Mama!
Pagkalango, kapag gusto mong makalipad
Gusto naming maging eskandalo iyon.
Kapag inilabas na ang bidyo, kailangang atin ng cover story.
Handa itong pondohan ng mga tao.
Ano'ng masasabi mo?
Kaninong ideya ito?
Hindi na mahalaga. Di na kailangang magpangalan.
Ikuwento mo ang bidyo.
Arumugam, alam kong hindi ka nagtatrabaho para sa oposisyon.
Hindi kami magkasunod ng ministro.
Sinasabi ko 'to sa 'yo mula sa anggulong politikal. Mali ito.
Ito ay masamang diskarte.
Sabihin mo ang inaasahan mo.
Hindi mo maunawaan.
Mukhang babalik ang naghaharing partido.
Pero ang paghukay sa libingan ng ministro, paghukay din sa libingan ng partido mo.
Di mo magagawa 'to nang wala siya.
Sabihin mo 'to sa nagpadala sa 'yo rito.
Sirain mo ang bidyong 'to.
Mula noong injury, madaldal na si Mama.
Ano'ng gagawin natin?
Baka di siya magtagal pagbalik natin bukas.
-Bakit ka nag-aalala? -Hoy! Wag kang magsalita nang ganyan.
Nanay ko rin siya! Ano naman?
Sa edad niya, bedridden na siya.
Mabuti pang mamatay siya.
Pangangaso na lang ang pinagkakakitaan natin ngayon.
Isipin natin kung paano tayo babalik nang hindi nahuhuli.
Iyon ang sinasabi ko!
Alagaan mo si Mama! Huwag mo siyang iwan.
Dadalhin ko siya sa ospital.
Babalik kami bukas.
Kung may mangyari, wag kang kikilos.
Wag kang magdadala ng kung sino at gumawa ng gulo.
Wag kang magsalita! Hindi mo alam ang sasabihin?
Paano kung may pumunta rito kapag bumalik kaming may karne ng usa?
Gamitin mo ang utak mo!
-Hoy, Kanni! -Ingat.
Tara, Kanni!
Tara na, Kanni!
-Kanni! -Kanni!
Tara na!
Sevvandhi!
Sasabihin ko ang lahat! Sasabihin ko ang lahat.
Ano'ng nangyayari?
-Sevvandhi! -Ano'ng nangyayari?
Tawagin mo sila, Sevvandhi!
Sasabihin ko ang lahat! Tawagan mo sila!
Sasabihin ko sa kanila! Tatawagan ko sila.
Tatawagan ko sila! Mahiga ka.
-Tawagan mo sila. -Oo.
-Sasabihin ko sa kanila lahat! -Tatawagan ko sila!
Ang pagsasalin ng subtitle ay ginawa ni Jessica Ignacio
Mapanlikhang Superbisor Jessica Ignacio